กรมชลประทาน เตือนฝนตกชุกเมือง จังหวัดอุบลราชธานี ระดับน้ำในแม่น้ำต่างๆเพิ่มสูงขึ้น
กรมชลประทาน เตือน เนื่องจากมีฝนตกกระจายทั่วพื้นที่จังหวัดอุบลราชธานีอย่างต่อเนื่อง โดยเฉพาะที่อำเภอศรีเมืองใหม่ อำเภอสิรินธรและอำเภอพิบูลมังสาหาร ทำให้ปริมาณน้ำในแม่น้ำมูลเพิ่มสูงขึ้นอย่างต่อเนื่อง ปัจจุบันที่สถานี M.7 บริเวณสะพานเสรีประชาธิปไตย อำเภอเมืองอุบลราชธานี มีปริมาณน้ำไหลผ่าน 2,396 ลบ.ม./วินาที แนวโน้มระดับน้ำเพิ่มสูงขึ้น เนื่องจากยังคงมีน้ำจากพื้นที่ตอนบนของแม่น้ำมูลและแม่น้ำชี รวมทั้งลำน้ำสาขาไหลลงสู่แม่น้ำมูลตอนล่างอย่างต่อเนื่อง มีพื้นที่ได้รับผลกระทบ ชุมชนวังแดง อำเภอเมือง เป็นพื้นที่ลุ่มต่ำน้ำท่วมซ้ำซาก น้ำยังท่วมขังสูงบริเวณริมแม่น้ำมูล ในเขตอำเภอเมือง อำเภอวารินชำราบ เนื่องจากน้ำมูลหนุนสูงและเป็นพื้นที่รองรับน้ำรอการระบายจากเทศบาลเมืองวารินชำราบ ระดับน้ำสูเบื้องต้น กรมชลประทาน ทำการติดตั้งเครื่องสูบน้ำเคลื่อนที่ขนาด 8 นิ้ว จำนวน 3 เครื่อง และเครื่องสูบน้ำขนาด 12 นิ้ว อีก 2 เครื่อง บริเวณ ปตร.วัดเสนาวงศ์ เพื่อระบายน้ำจากอำเภอวารินชำราบ พร้อมกับวางกระสอบทรายเพื่อเป็นแนวกั้นน้ำ ช่วยเหลือบ้านเรือนประชาชน จำนวน 500 ลูก บริเวณชุมชนท่ากอไผ่ อำเภอวารินชำราบ วางกระสอบทรายเพื่อเป็นแนวกั้นน้ำ ช่วยเหลือบ้านเรือนประชาชน จำนวน 400 ลูก บริเวณชุมชนท่ากกแห่ อำเภอเมืองโครงการชลประทานอุบลราชธานี ได้ประสานไปยังผู้ว่าราชการจังหวัดอุบลราชธานี และหน่วยงานที่เกี่ยวข้อง เพื่อประชาสัมพันธ์สถานการณ์น้ำและจุดเสี่ยงต่างๆ พร้อมปิดป้ายแจ้งเตือนและธงสัญลักษณ์ให้ประชาชนได้เห็นอย่างชัดเจน